**Ministru kabineta rīkojuma projekta “Grozījums Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks. | Neaizpilda atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa likuma 5. panta pirmās daļas 1. punkts.Satiksmes ministrijas, VAS “Latvijas dzelzceļš” iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Satiksmes ministrija saņēma VAS “Latvijas dzelzceļš” (turpmāk - LDZ) 2020. gada 1. decembra vēstuli Nr. D- 6.4.1./653-2020 “Par grozījumiem Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu” (turpmāk- vēstule), kurā LDZ lūdz precizēt publiskās lietošanas dzelzceļa infrastruktūras sarakstu, dzelzceļa iecirkni “Čiekurkalns – Rīga Krasta” aizstājot ar jaunu dzelzceļa iecirkni “Čiekurkalns -  Ceļa postenis  3. km”, tādējādi izslēdzot no publiskās lietošanas dzelzceļa infrastruktūras saraksta dzelzceļa infrastruktūru “Rīga Krasta”.Šobrīd Ministru kabineta 2018. gada 18. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu” (turpmāk - MK Rīkojums Nr. 215) 1. punkta 1.26. apakšpunktā iekļauts dzelzceļa iecirknis “Čiekurkalns – Rīga Krasta”, kuru, saskaņā ar MK Rīkojuma Nr. 215 1. punktu, pārvalda LDZ. Kopš 2006. gada 16. maija LDZ, pamatojoties uz nomas līgumiem ar stacijas “Rīga – Krasta” dzelzceļa infrastruktūras īpašniekiem, bija šīs dzelzceļa infrastruktūras pārvaldītājs. Pēdējais starp LDZ un dzelzceļa infrastruktūras “Rīga – Krasta” īpašniekiem noslēgtais nomas līgums tika izbeigts 2020. gada 4. augustā. Šobrīd LDZ vairs nav dzelzceļa infrastruktūras “Rīga – Krasta” pārvaldītājs un esošie sliežu ceļi, kā arī ar tiem saistītie tehnoloģiskie un pievedceļi, ir demontēti, un dzelzceļa kustību šajā dzelzceļa iecirkņa posmā nav plānots atjaunot. Ņemot vērā iepriekšminēto un Dzelzceļa likuma 5. panta pirmās daļas 1. punktā noteikto, ka publiskās lietošanas dzelzceļa infrastruktūras statuss tiek piešķirts ar Ministru kabineta rīkojumu, ja dzelzceļa infrastruktūra ir atklāta kravu un pasažieru pārvadājumiem vai tehnoloģisko procesu nodrošināšanai, ievērojot vienlīdzības principu, Ministru kabineta rīkojuma projekts “Grozījums Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”” (turpmāk - Projekts) aktualizējot MK Rīkojumu Nr. 215 atbilstoši šā brīža situācijai, izsaka 1.26. apakšpunktu šādā redakcijā: “1. 26. “Čiekurkalns – Ceļa postenis 3. km”, izslēdzot dzelzceļa infrastruktūru “Rīga – Krasta” no dzelzceļa iecirkņa “Čiekurkalns – Rīga Krasta” un aizstājot to ar LDZ pārvaldījumā esošo dzelzceļa infrastruktūru “Ceļa postenis 3. km”.Projekts stāsies spēkā Oficiālo publikāciju un tiesiskās informācijas likuma noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas dzelzceļš”, Valsts dzelzceļa administrācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas izmantoja un izmantos attiecīgo dzelzceļa infrastruktūru, kravas saņēmēji, nosūtītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumu Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu”” Grozījums nepieciešams, jo, pēc Projekta spēkā stāšanās, būs nepieciešams aktualizēt stratēģiskās un reģionālās nozīmes dzelzceļa infrastruktūras iedalījumu. |
| 2. | Atbildīgā institūcija | Satiksmes ministrija. |
| 3. | Cita informācija | Satiksmes ministrija šobrīd izstrādā Ministru kabineta noteikumu projektu “Grozījums Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu””, kas tiek virzīts vienlaikus ar Projektu - noteiktajā kārtībā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiek dota iespēja rakstiski sniegt viedokli par Projektu izstrādes stadijā. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2021. gada 9. jūlijā tika ievietots tīmekļvietnē:<https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>Ministru kabineta tīmekļvietnē sadaļā “Valsts kanceleja” – “Sabiedrības līdzdalība”: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Ja sabiedrības līdzdalības laikā tiks saņemti priekšlikumi vai iebildumi, tie tiks izskatīti un, nepieciešamības gadījumā, attiecīgi precizēts Projekts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Latvijas dzelzceļš”, Valsts dzelzceļa administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu un funkciju ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāres vietā

Valsts sekretāra vietniece L. Austrupe